**Eesti vaimse kultuuripärandi nimistu sissekande ideekavand**

**Ideekavandi teksti pikkus**: 1 A4 lehekülge

**Ideekavand saata** Rahvakultuuri Keskuse vaimse kultuuripärandi aadressil: vkp@rahvakultuur.ee

Esimene samm nimistu sissekande koostamisel oma kogukonna elavast pärandist – teadmisest, oskusest, kombest, uskumusest või tavast – on teema valimine ja piiritlemine. Sissekannet kavandades peaks endalt küsima: milline on see kogukond, kelle vaimset kultuuripärandit tahan tutvustada ja millised on need eelmistelt põlvkondadelt saadud teadmised, oskused, kombed, uskumused ja tavad, mis neid inimesi praegu ühendavad? Teemat valides tuleks lähtuda tänapäevast. Valida tuleks selline teema, mis on elavas kasutuses ja oluline praegusele kogukonnale. Ajalooline taust nimistu kontekstis on abiks tänapäeva mõistmisel.

**Ideekavandis kirjelda:**

1. Millist oma kogukonna teadmist, oskust, kommet, uskumust või tava soovin kanda Eesti vaimse kultuuripärandi nimistusse?

2. Milles seisneb see teadmine, oskus, komme, uskumus või tava tänapäeval?

3. Millised tegevused on selle nähtusega seotud?

4. Milline kogukond (inimrühm, võrgustik) ja kuidas on sellega seotud?

5. Milline on minu seos selle kogukonna ja nähtusega?

6. Kas ja kuidas ühendab see teadmine, oskus, uskumus, komme või tava inimesi, miks see on neile oluline?

7. Kui kaugele ajaloos see teadmine, oskus, komme, uskumus või tava ulatub? Mitut põlve selle tundjaid kogukonnas mäletatakse?

8. Kuivõrd antakse seda teadmist, oskust, uskumust, kommet või tava edasi tänapäeval?

9. Vahepeal katkenud, taastatud teadmise, oskuse, uskumuse, kombe või tava puhul kirjeldage, mis eesmärgil on see taastatud.

10. Kui ulatuslikku uurimistööd plaanitakse sissekande koostamiseks ette võtta? Milliseid allikad (nt intervjuud, küsitlused, arhiivimaterjalid, kirjandus, jmt) kavatsetakse kasutada?

Ideekavandi koostamisel soovitame tutvuda:

* Eesti vaimse kultuuripärandi nimistu sissekannetega <https://rahvakultuur.ee/vkp/nimistu/>
* [Näpunäiteid sissekande koostajale](https://rahvakultuur.ee/wp-content/uploads/2020/04/Napunaiteid_sissekande_koostajale.pdf) (Nimistu lehel - sissekande koostamise juhend ja vormid)

Küsimuste korral võtke ühendust Eesti Rahvakultuuri Keskuse vaimse kultuuripärandi osakonnaga:

Leelo Viita, leelo.viita@rahvakultuur.ee, 600 9177, 58 507506

Epp Tamm, epp.tamm@rahvakultuur.ee, 600 9177, 5411 0363